open-index/open-wikipedia-markdown huggingface dataset:
কোয়াভ্যানজানে ওয়ালিস

**কোয়াভ্যানজানে ওয়ালিস** ( ; জন্ম: ২৮ আগস্ট ২০০৩) হলেন একজন মার্কিন অভিনেত্রী ও লেখিকা। তিনি নাট্যধর্মী চলচ্চিত্র *[[বিস্টস অব দ্য সাউদার্ন ওয়াইল্ড]]* (২০১২) চলচ্চিত্রে হাশপাপি চরিত্রে অভিনয়ের জন্য পরিচিতি লাভ করেন। এই কাজের জন্য তিনি সর্বকনিষ্ঠ অভিনেত্রী হিসেবে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং তিনি একাডেমি পুরস্কারে মনোনীত একবিংশ শতাব্দীতে জন্মগ্রহণকারী প্রথম ব্যক্তি।

২০১৪ সালে ওয়ালিস *অ্যানি* চলচ্চিত্রের পুনর্নির্মাণে অভিনয় করেন, যার জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

২০১৭ সালে তার রচিত দুটি বই - *শাই অ্যান্ড এমি স্টার ইন ব্রেক এন এগ* এবং *আ নাইট আউট উইথ মামা* প্রকাশিত হয়। তিনি পরবর্তীতে আরও দুটি বই – *শাই অ্যান্ড এমি ড্যান্সি প্যান্টস* এবং *শাই অ্যান্ড এমি স্টার ইন টু দ্য রেসকিউ* প্রকাশ করেন।

## প্রারম্ভিক জীবন
ওয়ালিস ২০০৩ সালের ২৮শে আগস্ট লুইজিয়ানা অঙ্গরাজ্যের হুমা শহরের জন্মগ্রহণ করেন। তার মাতা কোয়ালিন্ড্রেয়া ওয়ালিস (বিবাহপূর্ব জ্যাকসন) একজন শিক্ষিকা এবং পিতা ভেনিয়ে ওয়ালিস সিনিয়র একজন ট্রাক চালক। তার এক বোন ও দুই ভাই রয়েছে, তারা হলেন কোয়ানিকেকিয়া, ভেয়োন ও ভেনিয়ে জুনিয়র। তার নাম "কোয়াভেনজানে" তার পিতামাতার নামের প্রথমাংশ "কোয়াভেন"-এর সমন্বয়ে গঠিত এবং সোয়াহিলি শব্দ জিনি অর্থ "পরী"।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:লুইজিয়ানার অভিনেত্রী
বিষয়শ্রেণী:আফ্রিকান-মার্কিন অভিনেত্রী
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২০০৩-এ জন্ম
বিষয়শ্রেণী:২১শ শতাব্দীর আফ্রিকান-মার্কিন লেখক
বিষয়শ্রেণী:২১শ শতাব্দীর আফ্রিকান-মার্কিন লেখিকা
আব্দুল করিম পাটওয়ারী

**আব্দুল করিম পাটওয়ারী** (১৯২৫ - ২১ জানুয়ারি ২০০০) বাংলাদেশের চাঁদপুর জেলার রাজনীতিবিদ ও পাকিস্তান গণপরিষদের সদস্য ছিলেন। ১৯৫২ সালের ভাষা আন্দোলনের সৈনিক ও মুক্তিযোদ্ধা। চাঁদপুর জেলার উন্নয়নে তার ব্যাপক অবদান রয়েছে।

## প্রারম্ভিক জীবন
আব্দুল করিম পাটওয়ারী ১৯২৫ সালে বেঙ্গল প্রেসিডেন্সির বর্তমান বাংলাদেশের চট্টগ্রাম বিভাগের চাঁদপুর জেলা শহরের তালতলা পাটওয়ারী বাড়িতে জন্মগ্রহণ করেন। তার পিতার নাম রৌশন আলী পাটওয়ারী।

## কর্মজীবন
তিনি চাঁদপুর পৌরসভার প্রথম এবং দুইবারের নির্বাচিত মেয়র ছিলেন। মেয়র থাকাকলীন তিনি চাঁদপুর পৌরবাসীর কাছে কর্মদক্ষতার কারণে বেশ সুনাম ও খ্যাতি অর্জন করেন। তিনি রাজনৈতিক জীবনে ছিলেন সৎ ও নিষ্ঠাবান। যার কারণে সকল রাজনৈতিকদের কাছে আদর্শবান রাজনৈতিক হিসেবে পরিচিতি পান। তিনি তার কর্মজীবনে বিভিন্ন সামাজিক উন্নয়নমূলক সংগঠনের সাথে জড়িত ছিলেন। সাবেক চাঁদপুর মহকুমা রেডক্রস সোসাইটির ভাইস প্রেসিডেন্ট, চাঁদপুর জেলা রেডক্রিসেন্ট সোসাইটির আজীবন সদস্য ও কার্যকরী কমিটির সদস্য, ফায়ার সার্ভিস এন্ড সিভিল ডিফেন্সের চীফ ওয়ার্ডেন, চাঁদপুর জেলা কারাগারের অস্থায়ী পরিদর্শক, চাঁদপুর রোটারী ক্লাবের সদস্য, কচি-কাঁচার মেলা চাঁদপুর-এর প্রতিষ্ঠাতা, উপদেষ্টা হিসেবে ছিলেন ডায়াবেটিক সমিতি, মাজহারুল হক বিএনএসবি চক্ষু হাসপাতাল, চাঁদপুর ফাউন্ডেশনের। এছাড়াও তিনি আরো অনেক সামাজিক উন্নয়ন সংগঠনের সাথে জড়িত ছিলেন।

## রাজনৈতিক জীবন
তিনি রাজনৈতিক জীবনে একজন সফল ব্যক্তিত্ব ছিলেন। আর রাজনৈতিক জীবনেও ছিলেন একজন সৎ ও নিষ্ঠাবান। এক কথায় যাকে একজন রাজনৈতিক আইডল হিসেবে বলা যায়। পাকিস্তান শাসনামলে মুসলিম লীগে যোগদানের মাধ্যমে তিনি তার রাজনৈতিক জীবনের সূচনা করেন এবং ঐসময় বিডি মেম্বার ও এমপিএ ছিলেন। পরবর্তীতে আওয়ামী লীগ প্রতিষ্ঠিত হলে তিনি আওয়ামী লীগে যোগদান করেন এবং মৃত্যুর আগ পর্যন্ত ঐ দলের রাজনৈতিক কর্মী ছিলেন। তিনি চাঁদপুর মহাকুমা আওয়ামী লীগের সহ-সভাপতি ও জেলা আওয়ামী লীগের সহ-সভাপতি ছিলেন। এছাড়াও তিনি ১৯৭৩ সালে চাঁদপুর পৌরসভার প্রথম ও ১৯৭৩ থেকে ১৯৮২ পর্যন্ত একাধারে দুইবার পৌর মেয়র হিসেবে নির্বাচিত হন।

## সমাজসেবা মূলক কাজ
তিনি তার কর্মব্যস্ততার মাঝেও বিভিন্ন সমাজসেবামূলক কাজের সাথে জড়িত ছিলেন। ধর্মীয় প্রতিষ্ঠান ও সামাজিক প্রতিষ্ঠানের জন্য তিনি অনেক জায়গা দান করেছেন। তিনি বাসস্ট্যান্ড মসজিদে গোর-এ গরীবা’র প্রতিষ্ঠাতা এবং পরিচালনা কমিটির সহ-সভাপতি, আঞ্জুমানে খাদেমুল ইনসান চাঁদপুর-এর প্রতিষ্ঠাতা ও পাটওয়ারী বাড়ি জামে মসজিদ পরিচালনা কমিটির সভাপতি এবং শহরের বিষ্ণুদী আজিমিয়া সপ্রাবি’র পরিচালনা কমিটির সভাপতি ছিলেন। এছাড়াও চাঁদপুরের প্রেসক্লাবটি তার দান করা জায়গায় প্রতিষ্ঠিত হয়েছে।

## ভাষা আন্দোলন ও মুক্তিযুদ্ধে অবদান
তিনি ১৯৫২ সালের ভাষা আন্দোলনের সময় চাঁদপুর জেলার ভাষা আন্দোলনের সংগঠকের দ্বায়িত্ব পালন করেন। ১৯৭১ সালের স্বাধীনতা যুদ্ধের সময় তিনি স্বাধীনতা সংগ্রাম পরিষদের ভারপ্রাপ্ত সভাপতি ছিলেন।

## পুরস্কার ও সম্মাননা
আব্দুল করিম পাটওয়ারীর সম্মাননায় চাঁদপুর জেলা শহরের একটি সড়কের নামকরণ করা হয় *আব্দুল করিম পাটওয়ারী সড়ক*।

## মৃত্যু
তিনি ২০০০ সালের ২১শে জানুয়ারি ৭৫ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:পাকিস্তান গণপরিষদ সদস্য
ইউরোপিয়ান সাহিত্যের তালিকা

এটি হল একটি ইউরোপিয়ান সাহিত্যের তালিকা

ইউরোপিয়ান সাহিত্য গুলি অনেক ভাষায় প্রণীত করা হয়, এই আধুনিক, গুরুত্বপূর্ণ লেখন গুলির মধ্যে, ইংলিশ, স্প্যানিশ, ফ্রেঞ্চ, ডাচ, পোলিশ, পর্তুগিজ, জার্মান, ইটালিয়ান, আধুনিক গ্রীক, চেক, রাশিয়ান, ম্যাসেডোনিয়ান, স্ক্যান্দিনাভিয়ান ভাষায়, গ্যেলিক এবং তুর্কিশ।

প্রথম শ্রেণীয় এবং মধ্যযুগীয়, ঐতিহ্যপূর্ণ সাহিত্য গুলির মধ্যে, ল্যাটিন, প্রাচীন গ্রীক, পুরাতন বুলগেরিয়ান, ম্যাসেডোনিয়ান, পুরাতন নর্স, মধ্যযুগীয় রেনেসাঁস বা নবজাগরণ সময়কালের ফ্রেঞ্চ এবং টাস্কানি দেশীয় উপভাষা।

## আরও দেখুন

* পাশ্চাত্য সাহিত্য
* Medieval literature
* নবজাগরণ সময়কালের সাহিত্য
* আধুনিক সাহিত্য
* Old English literature
* ব্রিটিশ সাহিত্য
* ইংলিশে ওয়েলশ সাহিত্য
* স্কটিশ সাহিত্য
* আইরিশ সাহিত্য
* ফ্রাংকোফোন সাহিত্য
* সাইপ্রিঅট সাহিত্য
* নরডিক সাহিত্য
* গ্যালিশিয়-পর্তুগিজ গীতিকবিতা
* আসনবিশেষ পদ্য
* Arabic literature in Al-Andalus
* *এম.এল.এনঃ আধুনিক ভাষায় টীকা*
* আফ্রিকান সাহিত্য
* এশিয়ান সাহিত্য
* মহাসাগরীয় সাহিত্য
* ল্যাটিন আমেরিকান সাহিত্য

বিষয়শ্রেণী:ইউরোপীয় সাহিত্য
ইস্ট নদী

**ইস্ট নদী** () নিউ ইয়র্ক শহরে অবস্থিত লবণাক্ত পানির একটি জোয়ার-ভাটা প্রণালী। নামে নদী হলেও এটি প্রকৃতপক্ষে কোনও নদী নয়। এটি দক্ষিণের আপার নিউ ইয়র্ক বে উপসাগরটিকে উত্তরের লং আইল্যান্ড সাউন্ডের সাথে সংযুক্তকারী একটি প্রণালী। ইস্ট নদী লং আইল্যান্ড দ্বীপে অবস্থিত কুইন্‌স বরোকে উত্তর আমেরিকার মূল ভূখণ্ডে অবস্থিত দ্য ব্রংক্‌স বরোকে পৃথক করেছে। এছাড়া এটি ম্যানহাটন বরোকেও কুইন্‌স ও ব্রুকলিন বরো দুইটি থেকে পৃথক করেছে।  লং আইল্যান্ড সাউন্ডের সাথে যুক্ত বলে এটি একসময় সাউন্ড নদী নামে পরিচিত ছিল।  এই জোয়ার-ভাটা প্রণালীটির স্রোতধারা প্রায়শই দিক পরিবর্তন করে। এছাড়া স্রোতের গতিবেগও প্রণালীর গভীরতা ও সরুত্বের উপর নির্ভর করে পরিবর্তিত হয়। এর দৈর্ঘ্য  এবং দৈর্ঘ্যের সমগ্র অংশ জুড়েই এটি নাব্য। ঐতিহাসিকভাবে এটি নিউ ইয়র্ক শহরের নৌপরিবহন কর্মকাণ্ডের কেন্দ্রবিন্দু ছিল, যদিও বর্তমানে এর সেই মর্যাদা নেই।

## তথ্যসূত্র

## বহিঃসংযোগ

* East River NYC from the Greater Astoria Historical Society
* LIC Community Boathouse site for free paddling on the East River
* Western Queens waterfront information page

বিষয়শ্রেণী:নিউ ইয়র্ক শহরের জলপ্রণালী
জেমস্ এডওয়ার্ড এডমন্ডস্

ব্রিগেডিয়ার জেনারেল **স্যার জেমস্ এডওয়ার্ড এডমন্ডস্** সি. বি. এবং সি. এম. জি. (২৫ ডিসেম্বর ১৮৬১ - ২ আগস্ট ১৯৫৬) প্রথম বিশ্বযুদ্ধের ব্রিটিশ রয়েল ইনঞ্জিনিয়ার্স এর একজন অফিসার ছিলেন। ১৯১৯ সালের ১লা এপ্রিল এডমন্ডস্ ইম্পেরিয়াল ডিফেন্স কমিটির একজন ডাইরেক্টর হিসেবে দায়িত্ব গ্রহণ করেন এবং দায়িত্বপ্রাপ্ত হয়ে তিনি প্রথম বিশ্বযুদ্ধ পরবর্তী ২৮-খণ্ড এর "হিস্ট্রী অব গ্রেট ওয়ার" সংকলন করেন। এডমন্ডস্ "হিস্ট্রী অব গ্রেট ওয়ার" এর প্রায় অর্ধেক সংখ্যক এবং ১৪-খণ্ড এর "ওয়েস্টার্ন ফ্রন্ট (মিলিটারি অপারেশনস, ফ্রান্স এবং বেলজিয়াম)" এর ১১ টি খণ্ড নিজে লিখেছিলেন। তার কাজ শেষ হয় ১৯৪৯ সাল নাগাদ শেষ খণ্ড গুলি প্রকাশের মাধ্যমে।

## তথ্যসূত্র
**টীকা**

**গ্রন্থপঞ্জি**

* 
* 
* 
* 
* 

**আরো পড়ুন**

* 
* 
* 

বিষয়শ্রেণী:প্রথম বিশ্বযুদ্ধ
বিষয়শ্রেণী:১৯৬১-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:১৮৬১-এ জন্ম
বিষয়শ্রেণী:নাইটস ব্যাচেলর
বিষয়শ্রেণী:ব্রিটিশ সামরিক ইতিহাসবিদ
বিষয়শ্রেণী:রয়্যাল মিলিটারি একাডেমি, উলউইচের স্নাতক
বিষয়শ্রেণী:সিটি অব ওয়েস্টমিনস্টারের সামরিক ব্যক্তি
বিল ডি ব্লাজিও

**বিল ডি ব্লাজিও** ( জন্ম ৮ই মে, ১৯৬১) একজন মার্কিন রাজনীতিবিদ। তিনি ২০১৪ সাল থেকে মার্কিন যুক্তরাষ্ট্রের বৃহত্তম শহর নিউ ইয়র্কের ১০৯তম ভ বা মেয়র হিসেবে বর্তমানে দায়িত্বরত আছেন। নগরপ্রধান পদে আসীন হওয়ার আগে ২০১০ থেকে ২০১৩ সাল পর্যন্ত তিনি নিউ ইয়র্ক শহরের গণপ্রবক্তার দায়িত্ব পালন করেন।

ডি ব্লাজিও নিউ ইয়র্ক শহরের ম্যানহাটন বরোতে জন্মগ্রহণ করেন। এরপরে তিনি নিউ ইয়র্ক ইউনিভার্সিটি ও কলাম্বিয়া ইউনিভার্সিটি বিশ্ববিদ্যালয় দুইটিতে তার উচ্চশিক্ষা সম্পন্ন করেন। এরপর তিনি স্বল্পকালের জন্য চার্লস রেঞ্জেল ও হিলারি ক্লিনটনের জন্য নির্বাচনী প্রচারণা ব্যবস্থাপক হিসেবে কাজ করেন। ২০০২ সালে ভোটে নির্বাচিত সরকারী কর্মকর্তা হিসেবে কর্মজীবন শুরু করেন; সে বছর তিনি নিউ ইয়র্কের ব্রুকলিন বরোতে অবস্থিত ৩৯তম নগর জেলা থেকে নিউ ইয়র্ক নগর পরিষদের সদস্য নির্বাচিত হন এবং ২০০৯ সালে তিনি পরিষদের সদস্য ছিলেন। ২০১৩ সালে তিনি প্রথমবারের মত বিপুল ভোটে নিউ ইয়র্কের নগরপ্রধান নির্বাচিত হন এবং ২০১৭ সালে ফিরতি নির্বাচনেও একই ব্যবধানে পুনরায় বিজয়ী হন।

ডি ব্লাজিও প্রথমবার নগরপ্রধান নির্বাচিত হওয়ার পরে বিতর্কিত "স্টপ অ্যান্ড ফ্রিস্ক" (আটকানো ও দেহপরীক্ষা) কর্মকাণ্ডটিকে পুনঃসংগঠিত করেন এবং নিউ ইয়র্ক নগরীর আইন-শৃঙ্খলা বাহিনী ও সংখ্যালঘু সম্প্রদায়ের মধ্যকার সম্পর্ক উষ্ণায়নে বিভিন্ন পদক্ষেপ গ্রহণ করেন। তিনি পুলিশ বাহিনীর সদস্যদের দেহে পরিধেয় ক্যামেরার ব্যবহার প্রচলন করেন। ২০০১ সালের ১১ই সেপ্টেম্বরের সন্ত্রাসী হামলার পরে শহরের মুসলমান অধিবাসীদের উপর যে নজরদারি কর্মকাণ্ডটি চালু হয়েছিল, তার অবসান করেন। তিনি সব শিশুর জন্য বিনামূল্যের প্রাক-কিন্ডারগার্টেন শিক্ষার বিধিটি পাশ করেন।

বিল ডি ব্লাজিও নিউ ইয়র্ক শহরের অর্থনৈতিক বৈষম্যের বিরুদ্ধে সোচ্চার বক্তব্য রেখে আসছেন। তিনি সামাজিকভাবে উদারপন্থী, প্রাগ্রসর এবং অর্থনৈতিকভাবে নব্য-উদারনীতিতে বিশ্বাসী। জনসমীক্ষাগুলিতে প্রায়শই তিনি ৪৫% থেকে ৬০% নিউ ইয়র্কবাসীর সমর্থন পেয়ে আসছেন।

## তথ্যসূত্র

বিষয়শ্রেণী:নিউ ইয়র্ক শহরের নগরপ্রধান
বিষয়শ্রেণী:১৯৬১-এ জন্ম
বিষয়শ্রেণী:প্রাক্তন রোমান ক্যাথলিক
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ম্যানহাটনের ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:২০২০ মার্কিন যুক্তরাষ্ট্রের রাষ্ট্রপতি প্রার্থী
বিষয়শ্রেণী:জীবিত ব্যক্তি
বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রুকলিনের_রাজনীতিবিদ
বিষয়শ্রেণী:ম্যানহাটনের_রাজনীতিবিদ
বিষয়শ্রেণী:নিউ_ইয়র্ক_সিটি_কাউন্সিলের_সদস্য
বিপণীবীথি

**বিপণিবীথি** বা ইংরেজি পরিভাষায় **ডিপার্টমেন্ট স্টোর** () এক ধরনের খুচরাদ্রব্য বিক্রয় প্রতিষ্ঠান যেখানে বহু বিভিন্ন প্রকারের ভোগদ্রব্য বিক্রি করা হয় এবং এই পণ্যগুলিকে ভিন্ন ভিন্ন শ্রেণীতে বিভক্ত করে দোকানের আলাদা আলাদা বিভাগে উপস্থাপন করা হয় (ইংরেজিতে যাদেরকে "ডিপার্টমেন্ট" বলা হয়)। আধুনিক বড় নগরগুলিতে ১৯শ শতকের মাঝামাঝি সময়ে নাটকীয়ভাবে এই বিপণীবীথিগুলির আবির্ভাব ঘটে এবং এর ফলে মানুষের কেনাকাটার অভ্যাসসহ সেবা ও বিলাসের সংজ্ঞা স্থায়ীভাবে বদলে যায়। লন্ডন শহরে *[[উইটলেস]]*, প্যারিস শহরে *[[ল্য বোঁ মার্শে]]* এবং নিউ ইয়র্ক শহরে *[[স্টিউয়ার্টস]]* নামের বিপণীবীথিগুলি এই পরিবর্তনে মূল ভূমিকা পালন করে।

বর্তমানে বিপণীবীথিগুলিতে নিম্নলিখিত শ্রেণীর পণ্যগুলি পাওয়া যায়: পোশাক-আশাক, আসবাবপত্র, ঘরে ব্যবহার্য বৈদ্যুতিক যন্ত্রপাতি, খেলনা, প্রসাধনী, ঘরের নিত্যপ্রয়োজনীয় সরঞ্জাম, বাগানের দ্রব্যসামগ্রী, দৈহিক পরিচ্ছন্নতা সামগ্রী, ক্রীড়া সামগ্রী, নিজে হাতে করা, রঙ এবং ঘর মেরামত সামগ্রী। এছাড়া খাদ্য, বই, রত্নপাথর, গহনা, ইলেকট্রনিক দ্রব্য, পড়ালেখার উপকরণ, আলোকচিত্র গ্রহণের যন্ত্রাদি, শিশু সামগ্রী, পোষাপ্রাণীদের সামগ্রী, ইত্যাদিও বিক্রি হয়।

ক্রেতারা সাধারণত দোকানের সম্মুখভাবে ক্রয় করা পণ্যের জন্য অর্থ পরিশোধ করে বেরিয়ে আসেন। তবে কিছু কিছু বিপণীবীথিতে প্রতিটি বিভাগের পরিশোধকেন্দ্র বা কাউন্টার থাকে। কিছু কিছু বিপণীবীথি স্বাধীন একক ধরনের হয়ে থাকে। আবার কিছু কিছু কোনও বৃহত্তর খুচরা বিপণীশৃঙ্খলের অংশ হয়ে থাকে।

২১শ শতকে এসে বিপণীবীথিগুলি ইন্টারনেটে অবস্থিত ই-বাণিজ্য ওয়েবসাইটগুলির সাথে তীব্র প্রতিদ্বন্দ্বিতায় অবতীর্ণ হয়েছে।

## তথ্যসূত্র

বিষয়শ্রেণী:খুচরা বিক্রয়
বিষয়শ্রেণী:খুচরা বিক্রয়ের ধরন
ডেনিস সাসও ঙ্গিসো

**ডেনিস সাসও ঙ্গিসো** (জন্ম ২৩ নভেম্বর ১৯৪৩) কঙ্গো প্রজাতন্ত্র রাজনীতিবিদ যিনি ১৯৯৭ সালের পর কঙ্গো প্রজাতন্ত্রের রাষ্ট্রপতি; তিনি পূর্বে ১৯৭৯ থেকে ১৯৯২ সাল পর্যন্ত রাষ্ট্রপতি ছিলেন। রাষ্ট্রপতির প্রথম মেয়াদে তিনি ১২ বছরের জন্য কংগ্রস পার্টি অফ শ্রম (পিসিটি) -এর একক পার্টি অধিবেশনে নেতৃত্ব দেন। আন্তর্জাতিক উৎস থেকে চাপের অধীনে, তিনি ১৯৯০ সালে বহুবিধ রাজনীতি চালু করেন এবং ১৯৯১ সালের ন্যাশনাল কনফারেন্স কর্তৃক কার্যনির্বাহী ক্ষমতা ত্যাগ করেন, রাষ্ট্রের আনুষ্ঠানিক প্রধান হিসাবে দায়িত্ব পালন করেন। তিনি ১৯৯২-২২২ সালের ১ জুলাই রাষ্ট্রপতি নির্বাচনে একজন প্রার্থী হিসেবে দাঁড়িয়েছিলেন কিন্তু তৃতীয় পরাজিত হন।

কঙ্গো দ্বিতীয় দ্বিতীয় যুদ্ধ (১৯৯৭-১৯৯৯), যার মধ্যে তার বিদ্রোহী বাহিনী রাষ্ট্রপতি মোজাম্মেল হককে ক্ষমতাচ্যুত করে পাস্কাল লিসওবা। একটি পরিবর্তনীয় সময়ের পর, তিনি ২০০২ সালের রাষ্ট্রপতি নির্বাচন জিতেছিলেন, যার মধ্যে কম বিরোধী অংশগ্রহণ ছিল; তিনি সালের ২০০৯ সালের রাষ্ট্রপতি নির্বাচন পুনরায় নির্বাচিত হন। ২০১৫ সালে প্রজাতন্ত্রের ২০১৩ সালের গণভোট দ্বারা গৃহীত একটি নতুন সংবিধানের প্রবর্তন, সাসো নিউগসোকে অন্য মেয়াদের জন্য দাঁড় করাতে সক্ষম হয়েছে। প্রথম রাউন্ডের সংখ্যাগরিষ্ঠতার সাথে তিনি সালের ২০১৬ সালের রাষ্ট্রপতি নির্বাচন পুনরায় নির্বাচিত হন।

সাসও ঙ্গিসো ইস বাকিদ বি আ ভ্যারাইটি অফ পলিটিকাল পার্টিস, মোস্ট ইম্পোর্টেন্টলি টি পিক্ট. হে ২ টি প্রেসিডেন্ট ওফঃ টি পিক্ট সেন্ট্রাল কমিটি.

২০২১ সালের অক্টোবরে ডেনিস সাসাউ এন'গুয়েসোকে "প্যান্ডোরা পেপারস" কেলেঙ্কারিতে উদ্ধৃত করা হয়। ইন্টার আফ্রিকান ইনভেস্টমেন্ট ব্রিটিশ ভার্জিন দ্বীপপুঞ্জ, ক্যারিবিয়ান ট্যাক্স হেভেনে নিবন্ধিত হয়েছে বলে জানা গেছে। Denis Sassou N'Guesso অস্বীকার করে ব্লক এটা দলিল।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সাম্যবাদী শাসক
বিষয়শ্রেণী:কঙ্গো প্রজাতন্ত্রের রাষ্ট্রপতি
বিষয়শ্রেণী:কঙ্গো প্রজাতন্ত্রের উপ-রাষ্ট্রপতি
বিষয়শ্রেণী:আফ্রিকান ইউনিয়নের চেয়ারপারসন
বিষয়শ্রেণী:প্রাক্তন মার্কসবাদী
বিষয়শ্রেণী:২০শ শতাব্দীর কঙ্গো প্রজাতন্ত্রের রাজনীতিবিদ
বিষয়শ্রেণী:২১শ শতাব্দীর গণতান্ত্রিক কঙ্গোলীয় রাজনীতিবিদ
বিষয়শ্রেণী:প্যান্ডোরা পেপার্সে নাম থাকা ব্যক্তি
মনজিত সিং (ক্রীড়াবিদ)

**মনজিত সিং** (জন্ম ১লা সেপ্টেম্বর, ১৯৮৯) একজন ভারতীয় মধ্যম-দূরত্বের দৌড়বিদ। তিনি মূলত ৮০০ মিটার ও ১৫০০ মিটার দৌড় প্রতিযোগিতায় অংশ নিয়ে থাকেন। তিনি ২০১৮ সালে ইন্দোনেশিয়ার রাজধানী জাকার্তা শহরে অনুষ্ঠিত এশিয়ান গেমস প্রতিযোগিতার ৮০০ মিটার ইভেন্টে জিতে স্বর্ণপদক লাভ করেন।

## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় পুরুষ স্প্রিন্টার
বিষয়শ্রেণী:হরিয়ানার মল্লক্রীড়াবিদ
বিষয়শ্রেণী:জিন্দ জেলার ব্যক্তি
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
গ্লাক্সোস্মিথক্লাইন

**গ্লাক্সোস্মিথক্লাইন পিএলসি (জিএসকে)** একটি ব্রিটিশ ফার্মাসিউটিক্যাল কোম্পানী। লন্ডনের ব্রেন্টফোর্ডে জিএসকের সদর দফতর অবস্থিত। ২০০০ সালে গ্লাক্সো ওয়েলকাম এবং স্মিথক্লাইন বেকহাম একীভূত হয়ে জিএসকে প্রতিষ্ঠিত হয়। ২০১৫ সালের হিসাবে ফাইজার, নোভারটিস, মার্ক, হফম্যান-লা রোশ ও সানোফির পর এটি বিশ্বের ষষ্ঠ বৃহত্তম ওষুধ প্রস্তুতকারী কোম্পানি।

## ইতিহাস

১৮৭৩ সালে লন্ডনবাসী জোসেফ এডওয়ার্ড নাথান নিউজিল্যান্ডের ওয়েলিংটন শহরে সাধারণ লেনদেনকারী কোম্পানি হিসেবে জোসেফ নাথান অ্যান্ড কো. প্রতিষ্ঠা করেছিলেন।

## গবেষণা এবং পণ্য
### ফার্মাসিউটিক্যালস
জিএসকে হাঁপানি, ক্যান্সার, সংক্রমণ, ডায়াবেটিস এবং মানসিক স্বাস্থ্যের মতো বড় রোগের ক্ষেত্রে পণ্য তৈরি করে। ২০১৩ সালে তার সবচেয়ে বেশি বিক্রিযোগ্য পণ্য ছিল অ্যাডভের, অ্যাভোডার্ট, ফ্লভেন্ট, অগমেন্টিন, লোভাজা, এবং ল্যামিক্টাল।

### ম্যালেরিয়ার টিকা
২০১৪ সালে প্রথম ম্যালেরিয়া ভ্যাকসিনের নিয়ন্ত্রক অনুমোদনের জন্য জিএসকে আবেদন করেছিল।

### ভোক্তা স্বাস্থ্যসেবা
জিএসকে এর ভোক্তা স্বাস্থ্যসেবা বিভাগ ২০১৩ সালে মৌখিক স্বাস্থ্যসেবা বিক্রি করে ৫.২ বিলিয়ন পাউন্ড অর্জন করেছে, যার মধ্যে আছে অ্যাকুয়াফ্রেশ, ম্যাকিলান এবং সেনসোডাইন টুথপেস্ট, হরলিক্স, বুস্ট এবং ভারতের একটি চকোলেট-স্বাদযুক্ত মল্ট পানীয়।

### করোনাভাইরাস টিকা
২০২০ সালের জুলাইয়ে যুক্তরাজ্য সরকার জিএসকে এবং সানোফির দ্বারা তৈরি করোনভাইরাস ভ্যাকসিনের ৬০ মিলিয়ন ডোজ  নিয়েছিল।

### সুযোগসুবিধা
২০১৩ সালের অনুসারে জিএসকের ১১৫ টিরও বেশি দেশে অফিস ছিল এবং ৯৯,০০০ এরও বেশি লোককে নিয়োগ করেছিল; গবেষণা ও উন্নয়ন এ জিএসকে ১২,৫০০ জন নিয়োগ লোক করেছিল।

## স্বীকৃতি, দাতব্য এবং সামাজিক দায়বদ্ধতা
### বৈজ্ঞানিক স্বীকৃতি
বেসিক মেডিকেল সায়েন্স এবং / অথবা থেরাপিউটিক্স বিকাশে অবদানের জন্য চারজন গ্লাক্সোস্মিথক্লাইন বিজ্ঞানীকে নোবেল কমিটি স্বীকৃতি দিয়েছে।

### দাতব্য এবং সামাজিক দায়বদ্ধতা
২০১০ সাল থেকে, গ্ল্যাক্সো স্মিথক্লাইন গ্লোবাল অ্যাক্সেস টু মেডিসিনস ইনডেক্সের (যা বিল এবং মেলিন্ডা গেটস ফাউন্ডেশন দ্বারা অর্থায়ন করা হয়) ফার্মাসিউটিকাল কোম্পানিগুলির মধ্যে কয়েকবার প্রথম স্থান  অধিকার করে।

## বিতর্ক
### ২০১২ ফৌজদারি ও নাগরিক নিষ্পত্তি
#### সামগ্রিক
জুলাই ২০১২ সালে, জিএসকে যুক্তরাষ্ট্রে ফৌজদারি অভিযোগের জন্য দোষী সাব্যস্ত হয়েছিল এবং ৩ বিলিয়ন মার্কিন ডলার দিতে সম্মত হয়েছিল; এটি বিচার বিভাগ এবং একটি ড্রাগ সংস্থার মধ্যে ততকালীন বৃহত্তম মীমাংসা ছিল।

## আরও দেখুন

## তথ্যসূত্র

## বহিঃসংযোগ
* জিএসকের প্রাতিষ্ঠানিক ওয়েবসাইট 

বিষয়শ্রেণী:গ্লাক্সোস্মিথক্লাইন
বিষয়শ্রেণী:২০০০-এ প্রতিষ্ঠিত
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:পাবলিক লিমিটেড কোম্পানি
বিষয়শ্রেণী:ওপেনকর্পোরেটসের জোট
বিষয়শ্রেণী:যুক্তরাজ্যের ঔষধ প্রস্তুতকারক কোম্পানি
বিষয়শ্রেণী:ব্রিটিশ মার্কা
বিষয়শ্রেণী:কোভিড-১৯ টিকা উৎপাদনকারী
বিষয়শ্রেণী:টিকা উৎপাদনকারী
বিষয়শ্রেণী:২০০০-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:চিকিৎসাবৈজ্ঞানিক বিতর্ক
বিষয়শ্রেণী:ইংল্যান্ডে সদর দফতর বহুজাতিক কোম্পানি
মালাপ্রভা যাদব

**মালাপ্রভা যাদব** একজন ভারতীয় কুর্শ কুস্তিগির। ২০১৮ এশিয়ান গেমস, জাকার্তাতে, মহিলাদের ৫২ কেজি - কুর্শ কুস্তি ইভেন্টে একটি ব্রোঞ্জ পদক জিতেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:ভারতীয় নারী ক্রীড়া কুস্তিগির
বিষয়শ্রেণী:২১শ শতাব্দীর ভারতীয় নারী ক্রীড়াবিদ
বনগাঁ উত্তর বিধানসভা কেন্দ্র

**বনগাঁ উত্তর  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সাল পর্যন্ত বনগাঁ বিধানসভা কেন্দ্র একটি আসন ছিল। ২০১১ সালের পর থেকে দুইটি আসন হয়েছে ১. বনগাঁ উত্তর বিধানসভা কেন্দ্র এবং ২. বনগাঁ দক্ষিণ বিধানসভা কেন্দ্র। এই কেন্দ্রটি এসসি এর জন্য সংরক্ষিত। বনগাঁ কেন্দ্রটি ২০১১ সাল পর্যন্ত একটি উন্মুক্ত আসন ছিল।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৫ নং বনগাঁ উত্তর (এসসি) বিধানসভা কেন্দ্রটি বনগাঁ পৌরসভা এবং আকাইপুর, ছয়ঘরিয়া, ধর্মপুকুরিয়া, গঙ্গাধরপুর, ঘাটবাওর, গোপালনগর-১ ও গোপালনগর -২, গ্রাম পঞ্চায়েত গুলি বনগাঁ সমষ্টি উন্নয়ন ব্লক এর অন্তর্গত।

বনগাঁ উত্তর (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি বারাসাত লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০২১
২০২১ এর বিধানসভা নির্বাচনে বিজেপির অশোক কীর্তনিয়া তৃণমূল কংগ্রেসের শ্যামল রায় কে পরাজিত করে বিধায়ক নির্বাচিত হন।

### ২০১৬

২০১৬ সালের নির্বাচনে, তৃণমূল কংগ্রেসের বিশ্বজিৎ দাস তার নিকটতম প্রতিদ্বন্দ্বী ফরওয়ার্ড ব্লকের -এর সুশান্ত 
বাওয়ালী কে পরাজিত করেন।

### ২০১১
২০১১ সালের নির্বাচনে, তৃণমূল কংগ্রেসের বিশ্বজিৎ দাস তার নিকটতম প্রতিদ্বন্দ্বী সিপিআই (এম) -এর ডা. বিশ্বজিৎ বিশ্বাসকে পরাজিত করেন।

 

## ১৯৭৭-২০০৬

### ২০০৯ উপনির্বাচন
২০০৯ সালের বিধানসভা উপনির্বাচনের কারণ বিধায়ক সৌগত রায় দমদম লোকসভা কেন্দ্র থেকে নির্বাচিত হন ফলে, তৃণমূল কংগ্রেসের গোপাল শেঠ  বনগাঁ কেন্দ্র থেকে জয়লাভ করেন।

 

### ২০০৬ উপনির্বাচন
২০০৬ সালের বিধানসভা উপনির্বাচনের কারণ নির্বাচিত বিধায়ক ভূপেন শেঠ এর মৃত্যুর ফলে, তৃণমূল কংগ্রেসের সৌগত রায় সিপিআই (এম) -এর পঙ্কজ ঘোষকে পরাজিত করেন।

 

### ২০০৬

 

## ২০০১
২০০১ সালের নির্বাচনে সিপিআইএম দলের পঙ্কজ ঘোষ নির্দল প্রার্থী ভূপেন শেঠ কে পরাজিত করে পুনঃরায় বিধায়ক নির্বাচিত হন।

 

### ১৯৯৬
১৯৯৬ এর পশ্চিমবঙ্গ বিধানসভা নির্বাচনে সিপিআইএম প্রার্থী পঙ্কজ ঘোষ নিকটতম কংগ্রেস প্রার্থী ভুপেন্দ্রনাথ শেঠকে পরাজিত করে বনগাঁ কেন্দ্র থেকে বিধায়ক নির্বাচিত হন।

 

### ১৯৫১-১৯৭২
১৯৭২, ১৯৭১ এবং ১৯৬৯ সালে  সিপিআই এর অজিত কুমার গাঙ্গুলি  জয়ী হন। কংগ্রেসের কে.ভৌমিক ১৯৬৭ সালে জয়ী হন। কংগ্রেসের জীবন রতন ধর ১৯৬২ সালে জয়ী হন। ১৯৫৭ সালে বনগাঁ একটি যৌথ আসন ছিল। সিপিআই'র অজিত কুমার গাঙ্গুলি এবং কংগ্রেসের মনীন্দ্র ভূষণ বিশ্বাস ১৯৫৭ সালে উভয়ই জয়ী হন। কংগ্রেসের জীবন রতন ধর ১৯৫১ সালে জয়ী হন।

## তথ্যসূত্র

|}

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
ইসমত চুগতাইয়ের সাহিত্যকর্মের তালিকা

**[[ইসমত চুগতাই]]** উর্দু ভাষার ভারতীয় লেখিকা ছিলেন। তিনি *লিহাফ* (১৯৪২) এবং *ছুইমুই* (১৯৫২) এর মত ছোটগল্পের জন্য বিষেশভাবে প্রসিদ্ধ, এবং বিভিন্ন উপন্যাস এবং প্রবন্ধের লেখিকা। চুগতাইয়ের অসমাপ্ত আত্মজীবনী *কাগজি হ্যায় প্যারহন* তার মৃত‍্যুর পর প্রকাশিত হয়।

## কালানুক্রমিক তালিকা

## বিবিধ এবং সংকলন
* ইয়াহাঁ সে ওয়াহাঁ তক, সোসাইটি পাবলিশার্স, ১৯৮১ - আত্মজীবনী 
* আ চুগতাই কালেকশন, সামা পাবলিশিং , ২০০৫,  
* দ্য হার্ট ব্রেকস ফ্রী/ দ্য ওয়াইল্ড ওয়ান্স, সাউথ এশিয়া বুক্স, ১৯৯৩ 
* *টেঢ়ি লকীর* (ব্যাঁকা দাগ), নয়া দিল্লি, কালি ফর উইমিন, ১৯৯৫ 
* কুইল্ট অ্যান্ড আদার স্টোরিজ, নয়া দিল্লি, কালি ফর উইমিন, ১৯৯৬ 
* ইসমত চুগতাই: শক্সিয়ত অঔর ফন, জগদিশ ওয়াঢওয়া, ১৯৯৬, দিল্লি 
* লিফটিং দ্য ভেইল, পেঙ্গুইন, ২০০১ 
* মাই ফ্রেন্ড মাই এনিমি: এসেজ, রেমানিসন্স, পোর্ট্রেটস, নয়া দিল্লি, কালি ফর উইমিন, ২০০১ 
* *কাগজি হ্যায় প্যারহন* (স্মৃতিকথা), রাজকমল প্রকাশন, ২০০৪.  
* 
* *মুন্তাখিব অফসানে* (নির্বাচিত গল্প), "অডিবেল"-এ, ২০১৫ 

## তথ্যসূত্র

চুগতাই
চুগতাই
গারসন ক্যানিন

**গারসন ক্যানিন** (; ২৪ নভেম্বর ১৯১২ - ১৩ মার্চ ১৯৯৯) ছিলেন একজন মার্কিন লেখক, মঞ্চ নির্দেশক ও চিত্রনাট্যকার। তিনি *বর্ন ইস্টারডে* (১৯৪৬) নাটক রচনা এবং *দ্য ডায়েরি অব আন ফ্রাংক* (১৯৫৫) মঞ্চনাটক পরিচালনা করে প্রসিদ্ধি লাভ করেন। তিনি *আ ডাবল লাইফ* (১৯৪৭), *অ্যাডাম্‌স রিব* (১৯৪৯), ও *প্যাট অ্যান্ড মাইক* (১৯৫২) চলচ্চিত্রের চিত্রনাট্য রচনার জন্য তার স্ত্রী রুথ গর্ডনের সাথে যৌথভাবে শ্রেষ্ঠ মৌলিক চিত্রনাট্যের জন্য একাডেমি পুরস্কারের মনোনয়ন লাভ করেন। এছাড়া তিনি একটি রাইটার্স গিল্ড পুরস্কার জয়সহ লেখনীর জন্য আরও চারবার এই পুরস্কারের মনোনয়ন লাভ করেন।

## প্রারম্ভিক জীবন
ক্যানিন ১৯১২ সালের ২৪শে নভেম্বর নিউ ইয়র্কের রোচেস্টার শহরে জন্মগ্রহণ করেন। তিনি নিউ ইয়র্ক সিটির আমেরিকান একাডেমি অব ড্রামাটিক আর্টসে পড়াশোনা করেন। তিনি জ্যাজ সঙ্গীতজ্ঞ, বার্লেস্ক কৌতুকাভিনেতা ও অভিনেতা হিসেবে তার বিনোদন কর্মজীবন শুরু করেন।.১৯৩৩ সালে *লিটল ওল বয়*-এ দিয়ে তার ব্রডওয়ে মঞ্চে অভিনয়ের অভিষেক হয়। ১৯৩৫ সালে তিনি জর্জ অ্যাবটের নাটকে অভিনয়ের জন্য নির্বাচিত হন এবং অচিরেই অ্যাবটের সহকারী হিসেবে কাজ শুরু করেন। ১৯৩৬ সালে ২৪ বছর বয়সে *হিচ ইওর ওয়াগন* দিয়ে পরিচালক হিসেবে ক্যানিনের ব্রডওয়েতে অভিষেক হয়।

## মঞ্চ কর্মজীবন
ক্যানিন ১৯৪৬ সালে *বর্ন ইস্টারডে* নাটক রচনা করেন এবং এটি পরিচালনাও করেন। মঞ্চনাটকটি ১,৬৪২ বার মঞ্চস্থ হয়। ক্যানিন *[[বর্ন ইস্টারডে (১৯৫০-এর চলচ্চিত্র)|১৯৫০ সালের একই নামের]]* চলচ্চিত্রের চিত্রনাট্য রচনা করেন। তিনি *দ্য ডায়েরি অব আন ফ্রাংক* (১৯৫৫) মঞ্চনাটক পরিচালনা করেন, যা ৭১৭ বার মঞ্চস্থ হয় এবং গীতিনাট্য *ফানি গার্ল* (১৯৬৪) পরিচালনা করেন, যা ১,৩৪৮ বার মঞ্চস্থ হয়। ক্যানিন ১৯৮৫ সালে তার সর্বশেষ নাটক প্যাকাডিলো রচনা ও পরিচালনা করেন। একই বছর আমেরিকান থিয়েটার হল অব ফেমে তার নাম অন্তর্ভুক্ত করা হয় এবং তাকে অথর্স লিগ অব আমেরিকার সভাপতি নির্বাচিত করা হয়।

## তথ্যসূত্র

## বহিঃসংযোগ

* 
* 

বিষয়শ্রেণী:১৯১২-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:নিউ ইয়র্কের লেখক
বিষয়শ্রেণী:মার্কিন ঔপন্যাসিক
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন মঞ্চ পরিচালক
বিষয়শ্রেণী:মার্কিন নাট্যকার
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:ডোনাল্ডসন পুরস্কার বিজয়ী
বিষয়শ্রেণী:নিউ ইয়র্ক শহরের লেখক
বিষয়শ্রেণী:২০শ শতাব্দীর মার্কিন নাট্যকার
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:মার্কিন পুরুষ নাট্যকার
আর্মি হ্যামার

**আরমান্ড ডগলাস "আর্মি" হ্যামার** (; জন্ম: ২৮ আগস্ট ১৯৮৬) হলেন একজন মার্কিন অভিনেতা। তিনি *[[দ্য সোশ্যাল নেটওয়ার্ক]]* (২০১০) চলচ্চিত্রে উইঙ্কলভস যমজ, *দ্য লোন রেঞ্জার* (২০১৩) চলচ্চিত্রে নাম ভূমিকায়, *দ্য ম্যান ফ্রম ইউ.এন.সি.এল.ই.* (২০১৫) চলচ্চিত্রে ইলিয়া কুরিয়াকিন, *মাইন* (২০১৬) চলচ্চিত্রে মাইক, এবং *কল মি বাই ইওর নেম* (২০১৭) ছবিতে অলিভার চরিত্রে অভিনয় করে প্রসিদ্ধি অর্জন করেন। জীবনীমূলক নাট্য চলচ্চিত্র *[[জে. এডগার]]* (২০১১) ছবতিএ ক্লাইড টলসন চরিত্রে অভিনয় করে তিনি স্ক্রিন অ্যাক্টরস গিল্ড পুরস্কারে মনোনীত হন এবং *কল মি বাই ইওর নেম* ছবিতে তার কাজের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার, ক্রিটিকস চয়েস চলচ্চিত্র পুরস্কার, ইন্ডিপেন্ডেন্ট স্পিরিট পুরস্কারের মনোনয়ন লাভ করেন।

## প্রারম্ভিক জীবন
হ্যামার ১৯৮৬ সালের ২৮শে আগস্ট ক্যালিফোর্নিয়া অঙ্গরাজ্যের সান্তা মনিকা শহরে জন্মগ্রহণ করেন। তার পিতা মাইকেল আরমান্ড হ্যামার কয়েকটি ব্যবসায় প্রতিষ্ঠানের মালিক, তন্মধ্যে রয়েছে নোয়েডলার পাবলিশিং ও আরমান্ড হ্যামার প্রডাকশন্স (একটি চলচ্চিত্র ও টেলিভিশন প্রযোজনা কোম্পানি)। তার মাতা ড্রু অ্যান (প্রদত্ত নাম: মবলি) ছিলেন একজন ব্যাংক ঋণদানকারী কর্মকর্তা। হ্যামারের ছোট ভাই ভিক্টর হ্যামার।

হ্যামারের প্র-পিতামহ আরমান্ড হ্যামার বিশিষ্ট তেল ব্যবসায়ী ও মানবহিতৌষী। তার পূর্বপুরুষেরা রাশিয়া থেকে মার্কিন যুক্তরাষ্ট্রে আসেন। আরমান্ডের পিতা জুলিয়াস হ্যামার তৎকালীন রুশ সাম্রাজ্যের অডেশা (বর্তমান ইউক্রেন) থেকে যুক্তরাষ্ট্রে আসেন। তিনি নিউ ইয়র্কে কমিউনিস্ট পার্টির প্রতিষ্ঠাতা ছিলেন।

## ব্যক্তিগত জীবন
মে ২০১০-এ, হ্যামার টেলিভিশন ব্যক্তিত্ব এলিজাবেথ চেম্বার্সকে বিবাহ করেন। তাঁদের দুইটি সন্তান রয়েছে। ১০ জুলাই ২০২০-এ, হ্যামার ও চেম্বার্স ইনস্টাগ্রামের মাধ্যমে তাঁদের বিচ্ছেদের ঘোষণা করেন। জুন ২০২৩-এ জানানো হয় যে, হ্যামার ও চেম্বার্স তাঁদের বিবাহবিচ্ছেদের মীমাংসায় পৌঁছেছেন।

হ্যামারের *Armie HammerTime Podcast* তাঁর ব্যক্তিগত জীবনের নানা দিক নিয়ে আলোচনা করে। একটি পর্বে, আর্মি হ্যামার বলেন যে তিনি উলঙ্গ থাকতে পছন্দ করেন — তিনি বলেন, নিজের বাড়িতে সম্পূর্ণ ল্যাংটো হয়ে থাকতে এবং ওই ল্যাংটো অবস্থাতেই ঘরের ভেতরে চলাফেরা করতে তিনি ভালোবাসেন। অন্য এক পর্বে, হ্যামার দাবি করেন তিনি একবার গ্রাইন্ডার অ্যাপ ব্যবহার করে "একটি গে হুকআপ" করার চেষ্টা করেছিলেন, কিন্তু শেষ পর্যন্ত তা করতে পারেননি কারণ তিনি "উত্তেজিত হতে ব্যর্থ হন।"

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ক্যালিফোর্নিয়ার অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:রুশ ইহুদি মার্কিন ব্যক্তি
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:২০২১-এ মার্কিন যুক্তরাষ্ট্রের বিতর্ক
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:রুশ বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেতা
বিষয়শ্রেণী:লস অ্যাঞ্জেলেসের অভিনেতা
ফিফথ অ্যাভিনিউ

**ফিফ্‌থ অ্যাভিনিউ** () মার্কিন যুক্তরাষ্ট্রের বৃহত্তম শহর নিউ ইয়র্কের ম্যানহাটন বারো বা প্রশাসনিক বিভাগে অবস্থিত একটি গুরুত্বপূর্ণ রাজপথ। এটি গ্রিনিচ ভিলেজ এলাকার ওয়াশিংটন স্কয়ার পার্ক নামক উদ্যান থেকে শুরু হয়ে মিডটাউন ম্যানহাটন নামক ম্যানহাটনের কেন্দ্রীয় এলাকাকে চিরে ও পরে সেন্ট্রাল পার্কের পূর্ব পাশ ঘেঁষে উত্তর দিকে বিস্তৃত হয়ে হার্লেম এলাকার ওয়েস্ট ১৪৩ স্ট্রিট পর্যন্ত বিস্তৃত। ফিফথ অ্যাভিনিউকে বিশ্বের সবচেয়ে ব্যয়বহুল ও অভিজাত সড়কগুলির একটি হিসেবে গণ্য করা হয়

নিউ ইয়র্ক শহরের রাস্তার নামকরণের পেছনেও ফিফথ অ্যাভিনিউ ভূমিকা রাখে। এই রাজপথের পশ্চিমে অবস্থিত সমস্থ পূর্ব-পশ্চিমে বিস্তৃত সড়কগুলির নামে ওয়েস্ট এবং রাজপথের পূর্বে এরকম রাস্তাগুলির নামে ইস্ট কথাটি যোগ করা হয়। যেমন ইস্ট ফিফটি-নাইনথ স্ট্রিট এর পূর্ব পাশে এবং ওয়েস্ট ফিফটি-নাইনথ স্ট্রিট এর পশ্চিম পাশে অবস্থিত।

নিউ ইয়র্ক শহরের অনেক ঐতিহাসিক ভবন এই রাজপথের উপরে অবস্থিত। এদের মধ্যে এম্পায়ার স্টেট বিল্ডিং, ফ্ল্যাটআয়রন বিল্ডিং, নিউ ইয়র্ক পাবলিক লাইব্রেরি, রকাফেলার সেন্টার এবং সেন্ট প্যাট্রিক্‌স ক্যাথিড্রাল উল্লেখযোগ্য।

৮২ থেকে ১০৫ নং স্ট্রিট পর্যন্ত ফিফথ অ্যাভিনিউয়ের উপরে এক মাইলের কিছু বেশি দৈর্ঘ্য ধরে নয়টি জাদুঘর অবস্থিত, যা সারা বিশ্বের মধ্যে শিল্পকলা প্রদর্শনীর অন্যতম নিবিড় নিদর্শন। এই অংশটিকে জাদুঘর মাইল নামেও ডাকা হয়। এই জাদুঘরগুলি হল:
*১১০নং স্ট্রিট – মিউজিয়াম অফ আফ্রিকান আর্ট
*১০৫নং স্ট্রিট – এল মুসেও দেল বাররিও
*১০৩নং স্ট্রিট – মিউজিয়াম অফ দ্য সিটি অফ নিউ ইয়র্ক
*৯২নং স্ট্রিট – জিউইশ মিউজিয়াম
*৯১নং স্ট্রিট – কপার-হিউইট, ন্যাশনাল ডিজাইন মিউজিয়াম 
*৮৯নং স্ট্রিট – ন্যাশনাল অ্যাকাডেমি অফ ডিজাইন
*৮৮নং স্ট্রিট – সলমন আর গুগেনহাইম মিউজিয়াম
*৮৬নং স্ট্রিট – নয় গালেরি নিউ ইয়র্ক
*৮২নং স্ট্রিট – মেট্রোপলিটান মিউজিয়াম অফ আর্ট

ফিফথ অ্যাভিনিয়য়ের ৪৯নং স্ট্রিট ও ৬০নং স্ট্রিটের মধ্যবর্তী অংশটিতে বিলাসদ্রব্য, পোশাকশৈলী, ও ক্রীড়াদ্রব্যের বহু অভিজাত মার্কার প্রধান বিপণীগুলি অবস্থিত। এই অংশটি বহু বছর ধরে বিশ্বের সবচেয়ে বিলাসবহুল বিপণীসড়ক হিসেবে বিবেচিত হয়ে আসছে। বিশ্বখ্যাত মার্কাগুলির মধ্যে রয়েছে লুই ভুইতোঁ, টিফানি অ্যান্ড কো, গুচি, প্রাদা, আর্মানি, টমি হিলফিগার, কার্তিয়ে, ওমেগা, শানেল, হ্যারি উইন্সটন, সালভাতোরে ফেরাগামো, নাইক, এস্কাদা, সোয়ারভস্কি, বুলগারি, এমিলিও পুচি, এরমেনজিলদো যেগনা, অ্যাবারক্রম্বি অ্যান্ড ফিচ, ডি বিয়ার্স, এমানুয়েল উনগারো, গ্যাপ, লিন্ট চকলেট, অঁরি বঁদেল, এনবিএ, অক্সফোর্ড ক্লোদস, মাইক্রোসফট, অ্যাপল, সেফোরা, জারা, এইচ অ্যান্ড এম, ইত্যাদি।

## তথ্যসূত্র

বিষয়শ্রেণী:নিউ ইয়র্ক শহর
বিষয়শ্রেণী:নিউইয়র্ক সিটির অর্থনীতি
মানব যৌন প্রতিক্রিয়া চক্র

**মানব যৌন প্রতিক্রিয়া চক্র** যৌন উত্তেজনার শারীরবৃত্তীয় প্রতিক্রিয়াগুলির একটি চতুঃস্তরীয় মডেল, যা তাদের সংঘটনের সময় অনুযায়ী, উত্তেজক দশা, অধিত্যকা দশা, রাগমোচন দশা এবং সমাধান দশায় বিভক্ত। এই শারীরবৃত্তীয় প্রতিক্রিয়া মডেলটি প্রথম উইলিয়াম এইচ. মাস্টারস্ এবং ভার্জিনিয়া ই. জনসন, তাদের ১৯৬৬ সালের বই *মানব যৌন প্রতিক্রিয়া*তে সূত্রায়িত করেন। তারপর থেকে, অন্যান্য মানব যৌন প্রতিক্রিয়া মডেল প্রণয়ন করা হয়েছে।

## উত্তেজক দশা
**উত্তেজক দশা** (**আবেগঘন দশা** বা **প্রাথমিক উত্তেজক দশা** নামেও পরিচিত) মানব যৌন প্রতিক্রিয়া চক্রের প্রথম স্তর, যা শারীরিক বা মানসিক কামোদ্দীপনার ফলস্বরূপ ঘটে থাকে, যেমন চুম্বন, আলিঙ্গন বা যৌনাবেদনময়ী চিত্র দেখা, যাতে যৌন আকাঙ্ক্ষা বাড়ে। এই পর্যায়ে, শরীর যৌন সম্পর্কের জন্য প্রস্তুত হয়, প্রাথমিকভাবে অধিত্যকা দশায় অগ্রসর হয়। শৃঙ্গারের দৈর্ঘ্য এবং ব্যবহৃত উদ্দীপনা পদ্ধতির পছন্দসই বিষয়ে ব্যাপক সামাজিক-সাংস্কৃতিক প্রকরণ রয়েছে। শৃঙ্গারের সময়ে দৈহিক ও মানসিক মিথস্ক্রিয়া এবং কামোদ্দীপক অঙ্গপ্রত্যঙ্গগুলির উদ্দীপনা সাধারণত ন্যূনতম কিছু প্রাথমিক প্রশান্তি স্থাপন করে।
## অধিত্যকা দশা

## রাগমোচন দশা

## সমাধান দশা
## লিঙ্গগত সাদৃশ্য ও প্রভেদসমূহ

## তথ্যসূত্র

## বহিঃসংযোগ
* Human sexual response on Discovery health
* Human Sexual Response Cycles by Dr. Mitchell Tepper on SexualHealth.com
* What We Can Learn from Sexual Response Cycles, *[[Psychology Today]]*
* Blog on the Sexual Response Cycle  
* Classifying Sexual Dysfunctions and Recommendations for the DSM-V 
* Female Sexual Arousal Disorder and Its Current Issues 
* In-Depth Presentation on Masters and Johnson and their Contribution to Sex Research, DistinctiveVoicesBC, YouTube

বিষয়শ্রেণী:মানব যৌনতা
বিষয়শ্রেণী:উর্বরতা
বিষয়শ্রেণী:যৌন উত্তেজনা
প্রধানমন্ত্রী স্বর্ণপদক

**প্রধানমন্ত্রী স্বর্ণপদক** বিশ্ববিদ্যালয়ের অনার্স স্তরে বিভিন্ন অনুষদে প্রথম শ্রেণিতে প্রথম স্থান অধিকারী ছাত্র-ছাত্রীকে দেয়া প্রধানমন্ত্রীর পদক। বিশ্ববিদ্যালয় মঞ্জুরি কমিশন (ইউজিসি) প্রতিবছর এ অনুষ্ঠানের আয়োজন করে থাকে। বিশ্ববিদ্যালয়গুলোর মেধাবী শিক্ষার্থীদের লেখাপড়ায় আরও অধিক মনোনিবেশ করে ভালো ফল অর্জনে উৎসাহ প্রদানের জন্য ২০০৫ সালে প্রধানমন্ত্রী স্বর্ণপদক প্রবর্তন করা হয়।

'প্রধানমন্ত্রী স্বর্ণপদক' ২০১৭ সর্বমোট ১৬৩ জন শিক্ষার্থীর মাঝে দেয়া হয়।। প্রধানমন্ত্রী স্বর্ণপদক ২০১৫, ২০১৬, ২০১৭ প্রাপ্ত শিক্ষার্থীদের নামের তালিকা ইউজিসি ওয়েবসাইটে বিদ্যমান।

## [https://web.archive.org/web/20180127100017/http://www.ugc.gov.bd/uploads/2017/pmgoldmedal/Gold_medal_30_08_2017.pdf নীতিমালা]

### পাবলিক বিশ্ববিদ্যালয়ের ক্ষেত্রে

* যে বছরের জন্যে স্বর্ণপদক প্রদান করা হবে সে বছরের ১ জানুয়ারী হতে ৩১ ডিসেম্বর এর মধ্যে প্রকাশিত স্নাতক পরীক্ষার ফলাফলের ভিত্তিতে সর্বোচ্চ নম্বর প্রাপ্ত শিক্ষার্থীকে মনোনয়ন প্রদান করতে হবে।
* যদি একই বছরে একই অনুষদের একাধিক সেশনের ফল প্রকাশিত হয়, সেই ক্ষেত্রে বিভিন্ন সেশনের মধ্যে অনুষদে সর্বোচ্চ নম্বর প্রাপ্ত শিক্ষার্থীকে মনোনয়ন প্রদান করতে হবে।
* একই বছরে একই বিভাগ হতে প্রকাশিত ফলাফলে যদি একাধিক সমান নম্বর/সিজিপিএ পেয়ে থাকেন সে ক্ষেত্রে প্রাপ্ত নম্বরের শতকরা হার বিবেচনা করে মনোনয়ন প্রদান করতে হবে।
* স্নাতক পরীক্ষায় প্রাপ্ত নম্বরের শতকরা হার একই হলে সে ক্ষেত্রে এইচএসসি পরীক্ষায় ফলাফলের ভিত্তিতে এবং এইচএসসি পরীক্ষার ফলাফলও একই হলে সে ক্ষেত্রে এসএসসি পরীক্ষার ফলাফলের ভিত্তিতে পদকের জন্যে মনোনয়ন প্রদান করা হবে।
* পাবলিক বিশ্ববিদ্যালয়ের অধীনে মেডিক্যাল অনুষদ থেকে এমবিবিএস ডিগ্রি পরীক্ষায় সর্বোচ্চ নম্বর প্রাপ্ত শিক্ষার্থী থেকে উক্ত বছরের জন্য একজন মনোনয়ন করা হবে।

### জাতীয়, উন্মুক্ত ও ইসলামি আরবি বিশ্ববিদ্যালয়ের ক্ষেত্রে

* জাতীয় বিশ্ববিদ্যালয়, বালাদেশ উন্মুক্ত বিশ্ববিদ্যালয় এবং ইসলামি আরবি বিশ্ববিদ্যালয় থেকে উক্ত বছরের প্রকাশিত স্নাতক ডিগ্রি পর্যায়ে সর্বোচ্চ নম্বর প্রাপ্ত শিক্ষার্থী থেকে একজন মনোনয়ন প্রদান করা যাবে।

### প্রাইভেট বিশ্ববিদ্যালয়ের ক্ষেত্রে

* স্থায়ী সনদপ্রাপ্ত প্রাইভেট বিশ্ববিদ্যালয় থেকে উক্ত বছরের প্রকাশিত স্নাতক ডিগ্রি পরীক্ষায় সর্বোচ্চ নম্বর প্রাপ্ত শিক্ষার্থী থেকে একজন মনোনয়ন প্রদান করা যাবে।

## তথ্যসূত্র

বিষয়শ্রেণী:বাংলাদেশের পুরস্কার
নীলফামারী আন্তর্জাতিক স্টেডিয়াম

**নীলফামারী আন্তর্জাতিক স্টেডিয়াম** ১৯৮৪ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি নীলফামারী পৌরসভার নীলফামারী সরকারি কলেজ রোডের পাশে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, জেলার বিভিন্ন ক্রীড়া, বিশেষ করে ফুটবল ও ক্রিকেট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে। ২০১৭ সালের ১২ই নভেম্বর তারিখে জাতীয় ক্রীড়া পরিষদ কর্তক এই স্টেডিয়ামের নাম পরিবর্তন করে নীলফামারী জেলা স্টেডিয়াম হতে **শেখ কামাল স্টেডিয়াম** করা হয়েছিল।

## কাঠামো ও বৈশিষ্ট
স্টেডিয়ামের গ্যালারি কংক্রিট নির্মিত, প্যাভিলিয়ন রয়েছে। এশিয়ান ফুটবল কনফেডারেশন(এএফসি)-এর অনুদানে বাংলাদেশ ফুটবল ফেডারেশন(বাফুফে) স্টেডিয়ামের উত্তরাংশে একটি (৪০ মিটার লম্বা ও ২০ মিটার চওড়া) কৃত্রিম ঘাসের মাঠ(মিনি আর্টিফিসিয়াল টার্ফ) স্থাপন করেছে। বাংলাদেশে স্থাপন করা তৃতীয় এই আর্টিফিসিয়াল টার্ফ। অপর দুইটি টার্ফ রয়েছে মতিঝিলের আরামবাগে এবং বীর শ্রেষ্ঠ শহীদ সিপাহী মোস্তফা কামাল স্টেডিয়ামের মাঠে। প্যাভিলিয়নের তিন তালায় ৪৮ জন ক্রীড়াবিদের আবাসন ব্যবস্থা রয়েছে। সাংবাদিকদের জন্য একটি প্রেসবক্স রয়েছে।

## আয়োজন

### নিয়মিত আয়োজন

* স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।

### উল্লেখযোগ্য আয়োজন

***৩০ এপ্রিল, ২০১৮ঃ** এই ভেন্যুতে বাংলদেশ ফুটবল ফেডারেশনের উদ্যোগে **জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৮**’-এর নীলফামারী জোনের প্রতিযোগিতা শুরু হয়।

### আন্তর্জাতিক আয়োজন
এই ভেন্যুতে হওয়া আন্তর্জাতিক ম্যাচের তালিকা নিম্নরূপঃ

### বাংলাদেশ প্রিমিয়ার লিগ(ফুটবল) ভেন্যু
২৩ জানুয়ারি, ২০১৯ হতে ২০২০ পর্যন্ত এখানে নিয়মিত বাংলাদেশ প্রিমিয়ার লিগ খেলা অনুষ্ঠিত হয়েছে। এই ভেন্যুটি বাংলাদেশ প্রিমিয়ার ফুটবল লিগের জনপ্রিয় ভেন্যু এবং দল বসুন্ধরা কিংস এর স্বাগতিক মাঠ ছিল। স্টেডিয়ামটি বাংলাদেশ প্রিমিয়ার লিগ ফুটবল প্রতিযোগীতার চতুর্দশ ভেন্যু।

## সংস্কার
অক্টোবর, ২০১৪ সালে স্টেডিয়ামটি চৌদ্দ কোটি উনআশি হাজার টাকা ব্যয়ে সংস্কার শুরু হয়, ডিসেম্বর, ২০১৭ তে সমাপ্ত হয়। এই সংস্কার কার্যে ৭৫০ ফিট গ্যালারী বর্ধিত করণ, নতুন ভিআইপি স্ট্যান্ড তৈরী, মাঠ সমতল করণ ও নতুন ঘাস রোপণ করা হয় এবং স্টেডিয়ামের ধারণ ক্ষমতা ২০,০০০-এ উন্নীত করা হয়।

## দর্শক ধারণ ক্ষমতা
স্টেডিয়ামটি সংস্কারের সময় এগারো ধাপ বিশিষ্ট গ্যালারি তৈরী হয়, ফলে দর্শক ধারণ ক্ষমতা ২০,০০০ এ উন্নীত করা হয় তবে ২৯ আগস্ট ২০১৮ তারিখে অনুষ্ঠিত বাংলাদেশ-শ্রীলঙ্কা ম্যাচে ২১,৩৫৯টি টিকেট বিক্রি হয়, যা এখন পর্যন্ত এই স্টেডিয়ামের সর্বোচ্চ ধারণ ক্ষমতার রেকর্ড হিসেবে বিবেচিত। 
## আরও দেখুন

*সৈয়দপুর স্টেডিয়াম
*শেখ হেলাল উদ্দিন স্টেডিয়াম
*শেখ ফজলুল হক মনি স্টেডিয়াম
*বাংলাদেশের স্টেডিয়ামের তালিকা

## তথ্যসূত্র

## বহিঃসংযোগ
*স্টেডিয়ামের 'ড্রোন ভিউ'
*জেলা ক্রীড়া সংস্থা, নীলফামারী
*নীলফামারী জেলার খেলাধুলা ও বিনোদন 

বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:নীলফামারী জেলা
বিষয়শ্রেণী:১৯৮৪-এ প্রতিষ্ঠিত
বিষয়শ্রেণী:রংপুর বিভাগের ভবন ও স্থাপনা
লি মারভিন

**লি মারভিন** (; জন্ম: ১৯ ফেব্রুয়ারি ১৯২৪ - ২৯ আগস্ট ১৯৮৭) ছিলেন একজম মার্কিন অভিনেতা। ভিন্নধর্মী কণ্ঠ ও অকালপক্ক সাদা চুলের জন্য পরিচিত মারভিন শুরুর দিকে পার্শ্ব অভিনেতা, বিশেষ করে খলনায়ক, সেনা কর্মকর্তা বা অন্যান্য পার্শ্ব চরিত্রে অভিনয় করতেন। তার প্রথম উল্লেখযোগ্য টেলিভিশন কর্ম ছিল এনবিসির অপরাধমূলক ধারাবাহিক *এম স্কোয়াড* (১৯৫৭-১৯৬০)-এ গোয়েন্দা লেফটেন্যান্ট ফ্র্যাংক ব্যালিঞ্জার চরিত্রে অভিনয়।

তিনি ১৯৬৪ সালে *[[দ্য কিলার্স (১৯৬৪-এর চলচ্চিত্র)|দ্য কিলার্স]]* চলচ্চিত্রে অভিনয় করে শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। *ক্যাট বলো* (১৯৬৫) চলচ্চিত্রে তার দ্বৈত চরিত্রে অভিনয়ের জন্য তিনি সর্বাধিক প্রসিদ্ধ। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, ন্যাশনাল বোর্ড অব রিভিউ পুরস্কার, বাফটা পুরস্কার ও রৌপ্য ভাল্লুক অর্জন করেন।

## প্রারম্ভিক জীবন
মারভিন ১৯২৪ সালের ১৯শে ফেব্রুয়ারি নিউ ইয়র্ক সিটিতে জন্মগ্রহণ করেন। তার পিতা লামন্ট ওয়াল্টম্যান মারভিন ছিলেন একজন বিজ্ঞাপন নির্বাহী এবং পরে নিউ ইয়র্ক অ্যান্ড নিউ ইংল্যান্ড অ্যাপল ইনস্টিটিটের প্রধান। তার মাতা কোর্টনি ওয়াশিংটন (প্রদত্ত নাম: ডেভিজ) ছিলেন ফ্যাশন ও সৌন্দর্য বিষয়ক লেখক ও সম্পাদক।

মারভিন শৈশবে বেহালা বাজানো শিখেন। কৈশোরে তিনি সপ্তাহান্তে হরিণ, বনবিড়াল, বন্য টার্কি ও ববহোয়াইট শিকারে যেতেন। তিনি ১৯৩০-এর দশকের শেষের দিকে নিউ ইয়র্কের পাউলিংয়ের ক্রিস্টান সোশ্যালিস্ট বোর্ডিং স্কুল মানুমিট স্কুলে পড়াশোনা করেন। পরে কয়েকটি স্কুলে খারাপ ব্যবহারের কারণে বাদ পরার পর তিনি ফ্লোরিডার সেন্ট লিওয়ের ক্যাথলিক স্কুল সেন্ট লিও কলেজ প্রিপারটরি স্কুলে পড়াশোনা করেন।

## সামরিক কর্মজীবন
### দ্বিতীয় বিশ্বযুদ্ধ
মারভিন ১৯৪২ সালের ১২ই আগস্ট ১৮ বছর বয়সে স্কুল ত্যাগ করে মার্কিন যুক্তরাষ্ট্রের মেরিন কর্পস রিজার্ভে তালিকাভুক্ত হন। তিনি দ্বিতীয় বিশ্বযুদ্ধে প্যাসিফিক থিয়েটারে ৪র্থ মেরিন বিভাগে কর্মরত ছিলেন। "আই" কোম্পানি, তৃতীয় ব্যাটলিয়ন, ২৪তম মেরিন, ৪র্থ মেরিন বিভাগের সদস্য হিসেবে কর্মরত থাকাকালীন তিনি ১৯৪৪ সালের ১৮ই জুন সাইপানের যুদ্ধে মাউন্ট টপোচাউয়ে এক আক্রমণে আহত হন। তিনি একটি মেশিন গানের গুলিতে আঘাতপ্রাপ্ত হন, যা তার সায়াটিক নার্ভে আঘাত করে এবং পরে তিনি এক স্নাইপারের গুলিতে পায়ে আঘাতপ্রাপ্ত হন। এক বছর চিকিৎসা গ্রহণের পর তিনি ১৯৪৫ সালে ফিলাডেলফিয়ায় প্রাইভেট ফার্স্ট ক্লাস পদ হতে অব্যহতি নেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২৪-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:আর্লিংটন ন্যাশনাল সেমেটারিতে সমাহিত
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:সেন্ট লিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:শ্রেষ্ঠ বিদেশি অভিনেতা বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে রৌপ্য ভল্লুক বিজয়ী
বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট
অবনীত কৌর

**অবনীত কৌর** হলেন ভারতীয় টেলিভিশন ও সিনেমা অভিনেত্রী এবং নৃত্যশিল্পী। কৌর অক্টোবর ২০০১ সালে পাঞ্জাবের জলন্ধরে জন্ম গ্রহণ করেন। *[[ডান্স ইন্ডিয়া ডান্স]]* এর প্রতিযোগী হিসেবে কৌর তার জীবন শুরু করে। সে আরো একটি নাচের অনুষ্ঠানে অংশ নেয় যার নাম "ডান্স কে সুপারস্টার"। কৌর অভিনয়ে অভিষেক করে "মেরি মা" ধারাবাহিকে ঝিলমিল হিসেবে অভিনয়ের মাধ্যমে। তারপর সে একটি কৌতুক ধারাবাহিক "তেরে হে মেরে হে" এর অংশ ছিল। জুন ২০১২ তে, সে "ঝালাক দিখলা জা" এর পঞ্চম আসরে অংশ নেয়। কৌর তার সিনেমা জীবন শুরু করে ২০১৪ সালে "মারদানি" সিনেমায় মীরা চরিত্রে অভিনয় করে। তারপর সে "হামারি সিস্টার দিদি" তে খুশির ভূমিকা পালন করে।

২০১৭ সালে সে *[[চন্দ্রনন্দিনী]]* তে রাজকুমারী চারুমতির ভূমিকা পালন করে।বর্তমানে অবনীত সাব টিভির আলাদিন নাম তো সুনা হোগা তে রাজকুমারী জেসমিনের চরিত্রে অভিনয় করছে।

## প্রারম্ভিক জীবন
অবনীত কৌর ১৩ই অক্টোবর ২০০১ সালে ভারতবর্ষের পাঞ্জাব রাজ্যে জন্মগ্রহণ করেন।

## শিক্ষা
সে জলন্ধরের ডিএভি পাবলিক স্কুল থেকে ষষ্ঠ শ্রেণী পাস করে। বর্তমানে মুম্বাইতে অক্সফোর্ড পাবলিক স্কুল এ একাদশ শ্রেণীতে পড়ছে।

## কর্মজীবন
কৌর তার কেরিয়ার শুরু করেছিলেন জি টিভির ডান্স শো ডান্স ইন্ডিয়া ডান্স লিল মাস্টার্স দিয়ে। সেমিফাইনালের আগেই তিনি বাদ পড়েন। তারপরে তিনি ডান্স কে সুপারস্টার এ অংশ নিয়েছিলেন, যেখানে তিনি "ডান্স চ্যালেঞ্জার্স" দলে যোগ দিয়েছিলেন। ২০১২ সালে লাইফ ওকের ম্যারি মা এর মাধ্যমে কৌর তার অভিনয়ের সূচনা করেছিলেন। যেখানে তিনি ঝিলমিলের ভূমিকায় অভিনয় করেছিলেন। তারপরে তাকে সাব টিভির ট্যারা হ্যায় পার তেরে মেরে হ্যায় তে দেখা গেছে। তারপরে তিনি কালার্স টিভির সেলিব্রিটি ডান্স আপাতবাস্তব টেলিভিশন অনুষ্ঠান ঝালক দিখলা জাতে অংশ নিয়েছিলেন। যেখানে তিনি দর্শিল সাফারির প্রতিযোগী ছিলেন। আগস্টে তিনি বাদ পড়েন। পরে কৌর লাইফ ওকের সাবিত্রীতে রাজকুমারী দময়ন্তির চরিত্রে অভিনয় করেছিলেন। ২০১৩ সালের আগস্টে কৌর জি টিভির এক মুঠঠি আসমানে পাখির চরিত্রে অভিনয় করেছিলেন। তিনি জিকিউ-র নিউজ বুলেটিন দ্য সাপ্তাহিক র‍্যাপ উপস্থিত হয়েছিলেন। কৌর ক্লিনিক প্লাস, ম্যাগি এবং লাইফবয় হ্যান্ডওয়াশ সহ বিভিন্ন বিজ্ঞাপনে কাজ করেছেন।

২০১৪ সালে প্রদীপ সরকারের মারদানির মাধ্যমে বড়পর্দায় কাজ করেছিলেন কৌর।

২০১৪ সালের সেপ্টেম্বরে তিনি সনি পালের হামারি বেহেন দিদিতে খুশির ভূমিকায় অভিনয় করেছিলেন। ২০১৭ সালে কৌর চন্দ্র নন্দিনী তে চারুমতি চরিত্রে অভিনয় করেছিলেন। বর্তমানে তিনি সাব টিভির আলাদিন - নাম তোহ সুনা হোগা তে রাজকুমারী জেসমিনের ভূমিকায় অভিনয় করছেন।

## টেলিভিশন

## চলচ্চিত্র

## তথ্যসূত্র

## বহিঃসংযোগ

* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন শিশু অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:নারী টিকটকার
বিষয়শ্রেণী:ভারতীয় টিকটকার
বিষয়শ্রেণী:অমৃতসরের ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় নৃত্যশিল্পী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:পাঞ্জাব, ভারতের অভিনেত্রী
এলিয়ট গোল্ড

**এলিয়ট গোল্ড** (; জন্ম: **এলিয়ট গোল্ডস্টাইন**, ২৯ আগস্ট ১৯৩৮) হলেন একজন মার্কিন অভিনেতা। তিনি ১৯৬০-এর দশকে হলিউডের চলচ্চিত্রে অভিনয় শুরু করেন। হাস্যরসাত্মক চলচ্চিত্র *[[বব অ্যান্ড ক্যারল অ্যান্ড টেড অ্যান্ড অ্যালিস]]* (১৯৬৯)-এ তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। গোল্ড রবার্ট আল্টম্যানের *[[ম্যাশ (চলচ্চিত্র)|ম্যাশ]]* (১৯৭০), *[[দ্য লং গুডবাই (চলচ্চিত্র)|দ্য লং গুডবাই]]* (১৯৭৩) ও *[[ক্যালিফোর্নিয়া স্প্লিট]]* (১৯৭৪) চলচ্চিত্রে শ্রেষ্ঠাংশে অভিনয়ের জন্য খ্যাতি অর্জন করেন।

তিনি *[[ফ্রেন্ডস]]* (১৯৯৪-২০০৪) ধারাবাহিকে জ্যাক গেলার চরিত্রে, *[[ওশান্‌স (চলচ্চিত্র ধারাবাহিক)|ওশান্‌স ত্রয়ী]]* চলচ্চিত্রে রুবেল তিশকভ এবং *রে ডোনোভান* (২০১৩-২০১৫) ধারাবাহিকে এজরা গোল্ডম্যান চরিত্রে অভিনয় করেন। তিনি ২০১৭ সালে টেলিভিশন ধারাবাহিক *ডাউট* পরিত্যক্ত হওয়ার পূর্ব পর্যন্ত প্রধান চরিত্রে অভিনয় করেন।

## প্রারম্ভিক জীবন
গোল্ড ১৯৩৮ সালের ২৯শে আগস্ট নিউ ইয়র্ক সিটির ব্রুকলিনে জন্মগ্রহণ করেন। তার পিতা বার্নার্ড গোল্ডস্টাইন টেক্সটাইল ক্রেতা হিসেবে একটি গার্মেন্টস ব্যবসায়ের সাথে জড়িত ছিলেন। তার মাতা লুসিল (প্রদত্ত নাম: রাভের) বিউটি শপে কৃত্রিম ফুল বিক্রি করতেন। তার পরিবার ইহুদি ধর্মাবলম্বী। তার পিতামহ-মাতামহরা ইউক্রেন, পোল্যান্ড ও রাশিয়া থেকে মার্কিন যুক্তরাষ্ট্রে আসেন। তিনি প্রফেশনা চিলড্রেন্‌স স্কুলে পড়াশোনা করেন।

## কর্মজীবন
### ব্রডওয়ে মঞ্চ
গোল্ড ১৯৫০-এর দশকের শেষের দিকে ব্রডওয়ে মঞ্চে কাজ শুরু করেন। ব্রডওয়েতে তার প্রথম মঞ্চনাটক *রাম্পল* (১৯৫৭)। তিনি সফল গীতিনাট্য *ইর্মা লা দুশ* (১৯৬০-৬১) ও *সে, ডার্লিং*-এ ছোট চরিত্রে অভিনয় করেন। ১৯৬২ সালে তিনি *আই ক্যান গেট ইট ফর ইউ হোলসেল*-এ শ্রেষ্ঠাংশে অভিনয় করেন। এই নাটকের মঞ্চায়নে তিনি তার ভবিষ্যৎ স্ত্রী বারবারা স্ট্রাইস্যান্ডের সাথে পরিচিত হন। নাটকটি ৩০০ বার মঞ্চস্থ হয়। পরবর্তীতে তিনি *ড্র্যাট! দ্য ক্যাট!* (১৯৬৫) ও *লিটল মার্ডারস* (১৯৬৭) নাটকে বিশিষ্ট চরিত্রে অভিনয় করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন ইহুদি অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন ইহুদি
স্বপ্না বর্মণ

** স্বপ্না বর্মণ** (জন্ম ২৯ অক্টোবর ১৯৯৬) একজন ভারতীয় অ্যাথলেট। তিনি হেপটাথেলন ইভেন্টে অংশগ্রহণ করেন। ২০১৭ সালে, এশীয় অ্যাথলেটিক্স চ্যাম্পিয়নশিপে, হেপটাথেলন ইভেন্টে তিনি প্রথম স্থান লাভ করেন। ২০১৮ সালে, জাকার্তা, এশিয়ান গেমসে হেপটাথেলন ইভেন্টে স্বর্ণ পদক জিতেছেন।

## প্রাথমিক জীবন

১৯৯৬ সালে, পশ্চিমবঙ্গের জলপাইগুড়িতে রাজবংশী পরিবারে স্বপ্না জন্মগ্রহণ করেন। তার মা বাসনা বর্মণ একটি চা এস্টেটে কাজ করেন এবং তার পিতা, পঞ্চানন বর্মণ, একজন রিক্সা চালক ছিলেন এবং ২০১৩ সালে পক্ষাঘাতে পড়ার পর তিনি বিছানায়। ছোটোবেলা থেকেই অনটনের সংসারে বড় হতে হয়েছে। সঠিক এবং পরিমান মতন খাদ্য তিনি পাননি।   তার প্রতিটি পায়ে ছয়টি আঙ্গুল আছে  এবং তার অস্বাভাবিক পায়ের জন্য তার পায়ে ব্যথা হত কারণ তিনি অতিরিক্ত চওড়া জুতো কেনার ক্ষমতা তার ছিল না।  স্বপ্না তার পুরস্কারের অর্থ দিয়ে পারিবারিক খরচা চালাতেন এবং তার পরিবারকে নিয়ে একটি কংক্রিট দেয়াল ছাড়া বাড়ীতে বাস করেন।  ২০১২ সালে তিনি অ্যাথলেটিকসে সাফল্যের স্বীকৃতি স্বরূপ ১৫০,০০০ টাকা বৃত্তি পান। 

## ক্যারিয়ার
২০১৪ এশিয়ান গেমসে পাঁচ নম্বরে শেষ করেছিলেন। ২০১৭ সালে, এশিয়ান অ্যাথলেটিক্স চ্যাম্পিয়নশিপের চূড়ান্ত মহিলাদের হেপটলথন ইভেন্টের ৮০০ মিটারে, তিনি পড়ে যান এবং অচেতন হয়ে পড়েন, তার অসীম 
চেষ্টার ফল সরূপ তিনিই স্বর্ণ পদক লাভ করেন। পরে, সে বছরে, তিনি ভুবনেশ্বরে এশিয়ান ট্র্যাক এন্ড ফিল্ড মিটে স্বর্ণ পদক জিতে নেন এবং রাজ্য মিটে হাইজাম্পের রেকর্ড তারই ঝুলিতে। ২০১৮, জাকার্তা এশিয়ান গেমসে, মহিলাদের হেপটলথন ইভেন্টে স্বর্ণ পদক জিতে যেন তিনি তার স্বপ্নের অনেকটা পূরণ করতে পারলেন।

তিনি বর্তমানে কলকাতার স্পোর্টস অথরিটি অফ ইন্ডিয়া ক্যাম্পাসে প্রশিক্ষণ করেন।

## সাফল্য
**এশিয়ান অ্যাথলেটিক্স চ্যাম্পিয়নশিপস**

**ফেডারেশন কাপ**

**এশিয়ান গেমস**

## তথ্য উৎস

## বহিঃসংযোগ
https://www.iaaf.org/athletes/india/swapna-barman-287791

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের নারী ক্রীড়াবিদ
বিষয়শ্রেণী:ভারতীয় নারী মল্লক্রীড়াবিদ
বিষয়শ্রেণী:নারী ক্রীড়াবিদ
বিষয়শ্রেণী:রাজবংশী ব্যক্তি
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:অর্জুন পুরস্কার প্রাপক
বিষয়শ্রেণী:পশ্চিমবঙ্গের মল্লক্রীড়াবিদ
বিষয়শ্রেণী:জলপাইগুড়ির ব্যক্তি
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
বিষয়শ্রেণী:২০২২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২১শ শতাব্দীর ভারতীয় নারী ক্রীড়াবিদ
এমিলি দ্যকেন

**এমিলি দ্যকেন** (; জন্ম: ২৯ আগস্ট ১৯৮১) হলেন একজন বেলজীয় অভিনেত্রী। তিনি তার প্রথম চলচ্চিত্র *রসেত্তা* (১৯৯৯)-এ অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *ল্য পাক্ত দে লুপ* (২০০১), *মারিয়ে মাই পা ত্রপ* (২০০৩), *লেকুইপিয়ে* (আলো, ২০০৪), *অ পেদ্রে লা রাইজোঁ* (২০১২) এবং *পা সঁ গ্যন্র* (২০১৪)।

## কর্মজীবন
দ্যকেন ১৯৯৯ সালে *রসেত্তা* চলচ্চিত্রে অভিনয় করেন। চলচ্চিত্রটি পাল্ম দর জয়লাভ করে এবং এই কাজের জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। *ল্য পাক্ত দে লুপ* (২০০১) চলচ্চিত্র তাকে আন্তর্জাতিক অঙ্গনে পরিচিতি পাইয়ে দেয়। ২৯ মিলিয়ন মার্কিন ডলারে নির্মিত চলচ্চিত্রটি সেই বছর বিশ্বব্যাপী ৭০ মিলিয়ন মার্কিন ডলার আয় করে। পরবর্তীতে তিনি *অঁ ফেম দ্য মেনাগ* (২০০২), *মারিয়ে মাই পা ত্রপ* (২০০৩) ও *লেকুইপিয়ে* (আলো, ২০০৪) চলচ্চিত্রে কাজ করেন। ২০০৯ সালে তিনি আন্দ্রে তেশিনের *লা ফিল দ্যু রের* চলচ্চিত্রে কাত্রিন দ্যনুভের সাথে প্রধান চরিত্রে অভিনয় করেন। ২০১০ সালে তিনি ফরাসি থ্রিলার চলচ্চিত্র *দ্য প্যাক*-এ অভিনয় করেন। ২০১০ সালে কান চলচ্চিত্র উৎসবে চলচ্চিত্রটির উদ্বোধনী প্রদর্শনী হয়।

২০১২ সালে তিনি *অ পেদ্রে লা রাইজোঁ* চলচ্চিত্রে অভিনয় করে শ্রেষ্ঠ অভিনেত্রী বিভাগে অঁ সার্তেঁ র‍্যগার পুরস্কার লাভ করেন। এছাড়া এই ছবিতে অভিনয়ের জন্য তিনি শ্রেষ্ঠ অভিনেত্রী বিভাগে মাগ্রিত পুরস্কার লাভ করেন এবং শ্রেষ্ঠ অভিনেত্রী বিভাগে স্যাটেলাইট পুরস্কারের মনোনয়ন লাভ করেন। *পা সঁ গ্যন্র* (২০১৪) চলচ্চিত্রে কাজের জন্য তিনি অপর একটি মাগ্রিত পুরস্কার লাভ করেন এবং শ্রেষ্ঠ অভিনেত্রী বিভাগে সেজার পুরস্কারের মনোনয়ন লাভ করেন।

## পুরস্কার ও মনোনয়ন
;কান চলচ্চিত্র উৎসব
* **বিজয়ী:** শ্রেষ্ঠ অভিনেত্রী - *রসেত্তা* (১৯৯৯)
* **বিজয়ী:** শ্রেষ্ঠ অভিনেত্রী - অঁ সার্তেঁ র‍্যগার - *অ পেদ্রে লা রাইজোঁ* (২০১২)

;মাগ্রিত পুরস্কার
* **বিজয়ী:** শ্রেষ্ঠ অভিনেত্রী - *অ পেদ্রে লা রাইজোঁ* (২০১২)
* **বিজয়ী:** শ্রেষ্ঠ অভিনেত্রী - *পা সঁ গেন্র* (২০১৪)

;লুমিয়ের পুরস্কার
* **মনোনীত:** শ্রেষ্ঠ অভিনেত্রী - *পা সঁ গেন্র* (২০১৪)

;সেজার পুরস্কার
* **মনোনীত:** শ্রেষ্ঠ সম্ভাবনাময় অভিনেত্রী - *রসেত্তা* (১৯৯৯)
* **মনোনীত:** শ্রেষ্ঠ সম্ভাবনাময় অভিনেত্রী - *অঁ ফেম দ্য মেনাগ* (২০০২)
* **মনোনীত:** শ্রেষ্ঠ পার্শ্ব অভিনেত্রী - *লেকুইপিয়ে* (২০০৪)
* **মনোনীত:** শ্রেষ্ঠ অভিনেত্রী - *পা সঁ গেন্র* (২০১৪)

;স্যাটেলাইট পুরস্কার
* **মনোনীত:** শ্রেষ্ঠ অভিনেত্রী - *অ পেদ্রে লা রাইজোঁ* (২০১২)

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বেলজীয় অভিনেত্রী
বিষয়শ্রেণী:বেলজীয় চলচ্চিত্র অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী